Skimmelmidlet Ranman, der bruges mod kartoffelskimmel, kan ikke længere bruges, efter Miljøstyrelsen har tilbagekaldt produktet . Produktet er sammen med to andre tilbagekaldt per 30. januar, fordi det indeholder cyazofamid, og styrelsen i målinger har fundet rester i grundvandet. Det betyder, at kartoffelavlere nu er nødsaget til at bruge andre kartoffelarter, der er resistente over for skimmelsvamp. - Vores udbytter kommer til at falde, og derfor kommer omsætningen også til at falde. Det er da træls, siger Jeppe Lykkegaard Christensen, der er kartoffelavler i Hjallerup. Giver muligheder Også hos Landbo Nord, der rådgiver 150 nordjyske kartoffelavlere ser man det som 'en stor udfordring'. Men situationen giver dog også mulighed for at udvikle på kartoffelbranchen, siger, siger Pia Mai Thorhauge, der er planteavlskonsulent. - Det er en avlsgrøde, som vi skal være glade for, og som vi kommer til at beholde mange år ude i fremtiden. Der kommer dog til at være en rum tid med omstilling, fordi det tager 10-15 år at udvikle en kartoffelsort. Mulighederne for at være med at at udvikle kartoffel-sorter, glæder også Jeppe Lykkegaard Christensen. - Vi har slet ikke fundet ud af, hvad vi kan forædle kartofler til, så det bliver et perfekt afsæt til at finde ud af nye ting.

Opsummering:
En rest fra Skimmelmidlet Ranman er blevet fundet i grundvandet, og det får nu betydning for de danske kartoffelavlere.